
Joint Istranca Region protection for sustainable development – IRPSD
Зелени дейности в Странджа

Ако сте между 13 и 18 години, живеете в Бургаски регион, имате интерес към природата, искате да срещнете нови хора, да да научите повече за планината Странджа и да се забавлявате, сега имате възможност да се включите в „Зелени дейности“ по проект „Съвместно опазване на регион Странджа за устойчиво развитие - IRPSD“. 
Повече за проекта: 
Проект „Съвместно опазване на регион Странджа за устойчиво развитие“ има за цел да подобри качеството на живот чрез по-ефективно използване на общите природни ресурси, да акцентира върху привлекателността на Странджа като обект за туризъм, да насърчи опазването на биоразнообразието и общите природни дадености и да намали негативното антропогенно влияние върху околната среда.
Зелени Дейности: 
Дейностите ще се проведат в рамките на общо 8 дни в периода септември – октомври 2014. Група от 20 български младежи, придружени от двама възрастни, ще посети регион Кирклалери в Турция, след което ще бъдат проведени същите дейности и на територията на област Бургас. За тях и за 20 турски младежи ще бъде организиран къмпинг, представяне на привлекателността на региона, природното и културно наследство, ще бъдат дадени уроци по интересни теми, като се използват методите на неформалното образование. 
Програмата на събитието ще включва различни "зелени" конкурси, игри, освежаващи дейности, за да се направи темата за околната среда по-привлекателна и по-разбираема за младите хора. За повишаване на опита и положително отношение към околната среда, участниците ще спят в палатки в гората за една нощ. Дневният ред на събитието ще включва и "Културни вечери", когато български и турски младежи ще представят своите страни - кухня, музика, обичаи и т.н.
[bookmark: _GoBack]Разходите за храна, пътни и настаняване се поемат от организаторите.
Ако искате да станете част от проекта, моля попълнете заявката за участие и я изпратете на адрес sdeleva@greenbalkans.org до 31 август 2014г.

